
asupra propunerii legislative privind modificarea articolului 67 din Legea învăţământului preuniversitar


1. În conformitate cu prevederile art. 95 din Regulamentul Camerei Deputaţilor, republicat, cu adresa nr. Pl.x. 756/28 noiembrie 2007, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă privind modificarea articolului 67 din Legea învăţământului preuniversitar.


La întocmirea raportului, Comisia a avut în vedere avizul Consiliului Legislativ. 
Propunerea legislativă are ca obiect de reglementare durata studiilor în învăţământul preuniversitar de ucenici, din şcolile de arte şi meserii şi a studiilor de profesionalizare pentru nivelurile 1 şi 2. 

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată. 

3. La lucrările Comisiei au fost prezenţi 14 deputaţi, din totalul de 25 membri ai Comisiei. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: d-na Zvetlana Preoteasa – secretar de stat pentru învăţământul preuniversitar – Ministerul Educaţiei, Cercetării şi Tineretului şi d-ul Adrian Pavel – şef  serviciu - Ministerul Economiei şi Finanţelor.

4.  Potrivit prevederilor art. 75 alin. (1) din Constituţia României, republicată, şi ale art. 92  alin. (8) din Regulamentul Camerei Deputaţilor, republicat, Camera Deputaţilor este primă Cameră sesizată.

5.  În urma dezbaterilor, în şedinţa din 03 decembrie 2007, Comisia pentru învăţământ, ştiinţă, tineret şi sport a camerei Deputaţilor, cu unanimitatea voturilor celor prezenţi, propune Plenului Camerei Deputaţilor, respingerea propunerii legislative. Principalele motive au fost:


- inexistenţa legii asupra căreia se propune intervenţia legislativă;



- insuficienta şi neconvingătoarea argumentare din expunerea de motive;


- o lege a învăţământului preuniversitar este în aşteptare de către Parlament, care s-ar putea să răspundă intenţiilor



   iniţiatorului.

